
Velkommen tilbage fra sommerferie 

Efter en mindre sommerpause er redaktionen af ufo-mail på 
plads igen med den nyeste udgave af ufo-mail. 
Har du selv kommentarer eller gode ideer til omtaler i de næste 
udgaver af ufo-mail, så send meget gerne dine bidrag til Sendt et 

tip til Skandinavisk UFO Information - SUFOI . 


Lille mørkt objekt over 
København 

Af Ole Henningsen 

Tænk engang: Min egen observation! Helt frisk - fra kl. 18.46 her 
søndag ved aftenstid den 13. august. Det var min kone, der 
spottede objektet på vej hjem fra nogle venner. Vi vendte bilen 
og tog de billeder, som jeg lige har sendt til SUFOIs Fotoafdeling. 

En af SUFOIs egne medarbejdere var uhyre overrasket, 
da han kom kørende i sin bil søndag ved aftenstid og fik 
øje på et lille mørkt objekt på himlen. Men ikke mere 
overrasket, at han resolut tog sit kamera og gav sig til at 
fotografere. 

Han fortæller om sin observation til ufo-mail: 

„Vi kom kl. 18:44 kørende ind ad Borups Allé over 
Bispeengbuen i København. Lige før krydset v/ 
Kronprinsesse Sofies Vej så min kone objektet højt 
over og lidt til venstre for bilen. Hun beskriver det 
som sort med en konstant skiftende form , ,Batman - 
agtigt'. 

Jeg u-vendte ved næste kryds og standsede ved 
vejen parallelt med broen. 

Heldigvis havde jeg kameraet i bagagerummet og 
tog en halv snes billeder." 


Men hvad er det mon?? 



Et af billederne fra den 13. august 
2006 af det lille, mørke objekt på 
himlen. 







af 


fra 


to 


Udsnitsforstørrelser 
august 2006. 


billederne 


er taget indenfor 1 
retning VNV ind over 


„Alle billederne 
minut (18:46) i 
Frederiksberg. 

Se sigtelinjen på vedlagte kort for en 
reference på kirketårnet, som er synligt 
på billedet. 

Objektet fløj tilsyneladende med vinden 
og dalede måske lidt i retning Brønshøj 
(men svært at afgøre). 

Se min angivelse af kameravinkel og 
13m retning på kortet." 

Ca. bevægelse på 3 min. 
Ca. kameravinkel kl. 18:47 

Observationsstedet set oppefra. Kirketårnet ses ved grøn markering. Den 
blå pil markerer retningen til objektet. 


Foto: COWI 


Kameraet er et Canon 350D med standard-optik, fuld zoom (= 50 mm). 

Højde og størrelse er meget svær at anslå. Mindre, end en varmluftballon - 
måske samme størrelse. Men en varmluftsballon over Frederiksberg en kølig 
og blæsende dag? 

Bevægelsen var relativt hurtig og 
jævn og forløb i en nogenlunde 
lige linje. 

Jeg har taget et udsnit af alle 
billederne, justeret lys og alignet 
billederne oven på hinanden, og 
herefter lavet en animeret gif, der 
viser, at objektets form ændres. 

Det ser ud som om, det drejer 
rundt, eller „tumler" i vinden - 
nærmest som en platikpose i 
blæsevejr. Men bevægelsen var som nævnt ikke blafrende eller turbulent - 
nærmere som en ballon der driver jævnt for vinden. 

I følge DMI er vinden her til aften i NV (dvs. ca. som objektets 
bevægelsesretning) og 1 m/s. Jeg vil anslå vinden til at være NV, men mere 
end 1 m/s på observationstidspunktet. 

Jeg kan ikke helt selv finde en forklaring. Måske en stor, sort plastpose ... men 
en sådan vil jeg tro ville flyve mere turbulent rundt og ikke blive ført i en lige 
linje. En ballon af en art, måske - men formen ændrer sig klart. 


Fotografens animerede gif, 
der giver et indtryk af, 
hvordan objektets form 
skifter fra billede til 
billede. Animationen er 
tidsforkortet. Der er i 
virkeligheden 5-6 

sekunder mellem de første 
billeder og under 1 sek. 
mellem de sidste. 











Har SUFOI mon et bud? 


Foreløbige kommentarer 

Fotografen har taget en halv snes fotos af det lille mørke objekt. 

En af SUFOIs medlemmer kommenterede, at det kunne være et lille fjernstyret 
fly. 

Han fortalte videre: Dette fly er 
lavet af flamingo for at spare vægt. 

Hvis man flyver med det i for meget 
vind, eller man har besvær med 
styringen, så vil man jo komme 
uden for rækkevidde af 
fjernkontrollen. 

Da flyet ikke vejer meget (ganske 
få gram) vil det bare flyve væk i 
vinden. Han slutter sin kommentar 
med at fortælle, at han har en ven, 
der har været ude på en gå tur på 
over 3 km. for at få sit modelfly Modelfly af typen F-117 Stealth, der kan 

tilbage igen. ses denne 

Et andet medlem var af en anden adresse= http=//www.duser.dk/rcfun.htm 

opfattelse: 

For mig ser det umiddelbart ud til at være en drage. Jeg tror ikke det ville 
være muligt at flyve med et af de omtalte små fly i så kraftigt et blæsevejr - 
hurtige drivende skyer. 

Selv i stille vejr kan det være meget svært, de er usandsynlige følsomme, har 
prøvet det flere gange med mit barnebarn, altid med et crash til følge. Hvis de 
taber radiokontakten, flyver de helt ukontrollabelt og falder meget hurtigt til 
jorden!!! 

Det ser heller ikke ud til at objektet flytter sig særligt meget set i forhold til 
bygningerne, nærmest som om det er bundet fast i en snor. 

Forelagt disse første kommentarer siger fotografen til ufo-mail: 

Jeg tror ikke det var en drage. Fra vi først så den til jeg fik taget billederne gik 
der et stykke tid, og den flyttede sig temmeligt langt. 
Den var ret tæt på Borups Alle, da min kone så den, og flyttede sig så mod NV 
for til sidst at forsvinde bag hustagene. Bevægelsen var nærmest væk fra 
kameraet - derfor ser det ud som om, den ikke bevæger sig så meget. 

Men det er rigtigt, at bevægelsen kunne ligne en drage og afstande er jo 
svære at bedømme. 

Jeg viste min kone billedet af stealth-bomberen og hun siger: „Noget i den 
retning , men bare på hovedet". 

Så meningerne er delte. 

Nyeste: 

Senest har SUFOI modtaget en indberetning fra København den 13. august, 
men fra kl. 21.15. 

Denne indberetning har mange lighedspunkter med ovenstående 
fotoberetning. 

En 35-årig mand ser fra Jægersgade i København N mod nord en sort 
genstand i 45-70 graders højde over horisonten. 

Han fortæller om sin iagttagelse til ufo-mail: 




„Jeg kommer gående og kigger op mod himlen. Ser noget sort der i en 
langsomt svævende nedadgående bevægelse bliver tydeligere og tydeligere. 
Tænker det kan være en faldskærmsudspringer eller rovfugl, da bevægelsens 
art ville passer på dette. 

Det er inde over København, og der har ikke været nogle fly. 

I takt med at det ,faIdende' kommer længere ned og tydeligere i form, kan jeg 
se at det i hvert fald ikke er en faldskærmsudspringer, og jeg har også svært 
ved at forestille mig at det er en fugl, dels på grund af størrelsen, har ikke hørt 
om at der skulle være rovfugle af denne størrelse inde over København. Dels 
på grund af en vertikalitet i det observerede, der i højere grad mindede om en 
faldskærmsudspringer end en svævende rovfugl søgende efter bytte. 

Efter at have fulgt det observerede et stykke tid mens det i en svævende 
nedadgående bevægelse roligt kommer længere og længere ned, løber jeg op 
til min kone, vi bor på 4. sal, og kalder hende til vinduet. 

Vi kan sammen observere en sort plet på himlen, der nu stiger for til sidst at 
forsvinde i retningen nord-nordvest. 

I alt anslår vi en observationstid på 3 - 7 min. 

Jeg er noget mystificeret over, hvad jeg har set og er interesseret i at høre, 
om der er en forklaring på det, eller andre observationer af det." 

Har du oplysninger eller kommentarer? 

Men hvad siger ufo-mails læsere om det lille objekt, der blev observeret og 
fotograferet i søndags over København? 

Yderligere oplysninger og kommentarer er meget velkomne i Skandinavisk UFO 
Information - SUFOI's mail-boks. 


Nyeste observationer 

De senest indberettede observationer med en længere 
beskrivelse fra observatørernes side er fra den 2. og 3. august. 

4990 Sakskøbing 2. august 2006 

Vi var ude at gå en aftentur kl. ca. 22.00. 

Det var mørkt, da vi begyndte at gå, men kunne se grå/blålige skyer på 
nattehimlen og få stjerner. 

Cissel ser i begyndelsen af gåturen et stjerneskud, og kort tid efter så vi begge 
et lyn/kraftigt lysglimt ved en enkelt hvidlig sky på himlen. Vi bemærkede 
begge, at det ikke lignede et almindeligt lyn, da det var meget bredt, kort i 
længde og ikke var efterfulgt af torden brag. Fænomenet forekom i nordøst. 

Vi fortsatte vores gåtur i 10 min. mere, inden vi vendte hjemad, da det 
begyndte at regne. Vi valgte at søge ly for regnen under et træ med udsigt til 
en mark (nordvest) med en lille klat nærliggende træer omkring 100 meter fra, 
hvor vi står (ca. 10 meter høje træer.) I det fjerne en større skov max. en km 
væk. 





Cissel ser så et hvidligt rundt lys, der ikke ligner en stjerne, lyset flugter med 
toppen af de nærliggende træer. Vi regner med at lyset befandt sig 
allernærmest ved den fjerne skov, eller længere væk. Vi tror i første omgang 
begge, at det er en flyvemaskine. Men så observerer vi, at ingen blinkende lys 
forekommer. 

Lyset bevæger sig først direkte opad, så lidt til venstre, og vi begynder begge 
at joke lidt med at den ikke helt ved, hvilken retning den vil bevæge sig i. Jeg 
udbryder i sjov, at det er en UFO. Den fortsætter med at bevæge sig i 
skiftende retninger med korte mellemrum. Højre, venstre, lidt ned og op. Da 
den er i sit højeste punkt, som er omkring 30-35 grader fra vores synsvinkel 
og stadig er i langsom bevægelse opad, forsvinder den, som når man slukker 
på en kontakt og vender ikke tilbage, selv om vi står og kigger i et stykke tid. 
Der var ikke skyer på himlen, hvor lyset befandt sig og ikke noget til at dække 
dens lys. På vores vandring hjem, så vi adskillige flyvemaskiner, flyve mod øst, 
og lyset lignede på ingen måder disse flyvemaskiner, ej heller stjerner, hvilke 
nu var mere synlige på himlen. 

Da vi i dagslys tog ud til observationsstedet, så vi, at der ved de nærliggende 
træer lå et hus, og der var elmaster med ledninger forbundet imellem sig, der 
skrånede ind over marken. El-ledningerne befandt sig i synsfeltet, hvor vi 
spottede lysfænomenet. 

Vi reagerede ret stilfærdigt og jokende i begyndelsen, men efter 10-20 sek. fik 
vi begge en fornemmelse af, at dette ikke var helt normalt. Da lyset forsvandt 
med et, blev vi begge meget overraskede. 

Lyset var lidt større end en stjerne, rundt og hvidligt, gul/orange og med et 
svagt rødt skær. Farverne smeltede mere ind i hinanden end at være 
definerede. 

6400 Sønderborg 3. august 2006 

Vi er 4 personer som en aften tidligt i august sidder på vor altan og 
hyggesnakker. Vejret er stille, og det er helt stjerneklart. En i selskabet har 
aldrig set satellitter fare hen over stjernehimlen, og hun bliver grebet af at 
sidde med tilbagelænet hoved og spotte satellitter. Ind imellem observerer vi 
også stjerneskud, deriblandt et stort stjerneskud, som eksploderer med et 
lysglimt midt i Karlsvognen, et fascinerende syn. 

Pludselig udbryder vor „observatør" Hov! Hvad er det?. Vi kigger alle op, og får 
øje på et V formet objekt, som farer hen over himlen med stor hastighed, 
objektet bevæger sig i en lige linie hen over himlen i vest-sydvestlig retning, 
men ca. 25 grader over horisonten ændrer det pludselig retning mod syd, for 
derefter at forsvinde. 

Det V-formede objekt lyser med en diffus varm gullig farve. V-formen var 
brudt på midten, hvor der ikke var noget lys. 

Formen var nogenlunde \ / Størrelsen var nogenlunde som en pegefingernegl i 
sådan: y udstrakt arm. 

Der var igen hale, og hastigheden var mange gange højere end en 
flyvemaskine, det tog ca. 6 sek. fra objektet blev spottet til det var væk igen. 

Vi var alle målløse over observationen, specielt de to kvinder i selskabet, som 
aldrig havde set noget lignende. 


Jeg har selv observeret et lignende objekt i 2001, med nogenlunde samme 
form, farve, størrelse, hastighed, og bevægelsesmønster (også i Sønderborg). 


Meteorer 

Af indberetninger til www.ufo.dk er der bl.a. 3 observationer af et meteor den 
12. august. Det har jo været tid for meteorsværmen Leoniderne - se omtalen 

på http://www.tvcho.dk/article/view/3866/l/32/ 

Men ellers har den ellers klare nattehimmel været præget af skyer i de seneste 
døgn. 



Fotos af meteorer fra den 9. august kan bl.a. ses pa denne japanske 

hiemmeside http://sonotaco.ip/forum/viewtopic.php?t=1080 

Øvrige indberetninger af ufo-observationer til Skandinavisk UFO Information, 

kan ses under: Indberetninger 3. kvartal 2006 


Det grønne glimt 

Af Ole Henningsen 

Solnedgangen har altid været fascinerende, men kun ganske få 
har nået at opleve det grønne glimt - et optisk fænomen i 
atmosfæren ved solopgang eller solnedgang. 









DMI fortalte i sit 
nyhedsbrev den 29. 
juli 2006 bl.a. om 
dette sjældne og 
kortvarige fænomen, 
der ofte varer mindre 
end et sekund. 

Bjarne Siewertsen, 
DMI, fortalte i 
nyhedsbrevet, at det 
alligevel var lykkedes 
en af DMIs bedste 
billedleverandører, 
amatørastronomen 
Jesper Grønne, at 
Grønt glimt fotograferet ved Søndervig, juli 2006 af fange det interessante 
Jesper Grønne. sceneri. 

Når Solen står meget lavt i horisonten, skal lyset passere igennem en meget 
stor del af atmosfæren, og den virker som en gigantisk optisk linse. 

Lyset splittes op i regnbuens farver, øverst er de korte bølgelængder violet, 
blåt, og grønt, derunder kommer gult, orange og rødt nederst. 

Den sidste farve vi burde se ved solnedgang er derfor violet, men de violette, 
blå, og oftest også de grønne farver spredes så meget i atmosfæren, at Solen 
er gul/rød når den går ned. 

Hvis atmosfæren er meget klar, rolig, og lagdelt, så kan den lave en god 
refraktion af lyset (opsplitning af farver) og med en mindre spredning af de 
korte bølgelængder, så kan den grønne farve nå frem. Det sker kun i de 
allersidste sekunder inden Solen er helt forsvundet, når den grønne farve ikke 
overblændes af de længere bølgelængder (de er jo gået ned under 
horisonten). 

Fænomenet er ret sjældent, og virkelig flot og fascinerende. Det kræver 
naturligvis en meget klar atmosfære, der skal ikke mange skyer til at forhindre 
udsynet. Det sker i de sidste 2 til 3 sekunder før Solen forsvinder helt, eller 
lige er stået op. 





Det grønne glimt fanget i forskellige faser, inden det helt forsvandt. Sammensat af 
4 fotos, der viser de sidste 3 sekunder, inden Solen forsvandt helt. 


Foto: Jesper Grønne 

Støv og luftmolekyler i atmosfæren spreder let de blålige farver, det er derfor 
himlen er blå. Ved solnedgang (og opgang) spredes de blå farver så meget i 
den lange vej gennem atmosfæren, at himlen bliver rød. 

Der har været mange forklaringer på det grønne glimt i tidens løb. De mest 
sejlivede var, at det har været en effekt af at kigge på Solen i for lang tid, 
samt at det skulle være en effekt af spejling i vandet. Sidstnævnte teori blev 
dog skudt i sænk, da fænomenet blev observeret i ørkenen. 

Hvis du går på jagt efter det grønne glimt, så er det vigtigt at huske, at du 
aldrig må se direkte på Solen. Fænomenet lader sig bedst se over havet, fordi 
for meget støv i atmosfæren også spreder det grønne lys. Men du skal altså 
ikke blinke for meget med øjnene, for så går du glip af det. 

Man kan tilmelde sig DMI's ugentlige, elektroniske nyhedsbrev på 
adressen: http://www.dmi.dk/dmi/index/nvheder/nvhedsbrev-tilmeldinq.htm 
Man kan desuden modtage mobile vejrudsigter, farvandsudsigter og nyheder 
m.v. Se nærmere herom på DMIs adresse: www.dmi.dk 

Billederne er gengivet med venlig tilladelse af fotografen Jesper Grønne, der 
har flere flotte fotos af mangeartede himmelfænomener på adressen: 

http://www.astrophoto.dk/ 







Så ufo og startede fra 
Månen - med kuglepen 

Af Ole Henningsen 

Da Neil Armstrong og Buzz Aldrin skulle forlade Månen efter endt 
besøg og skulle aktivere en af knapperne i kontrolpanelet, måtte 
de anvende noget så simpelt som en kuglepen. 

Det fortalte den britiske avis Daily Mirror den 24. juli med baggrund i en ny 
dokumentarfilm, om Apollo 11, der har premiere her i sommer. 

Det beskrives endvidere i filmen Apolloll: The Untold Story, at det måske 
mere var håb end egentlig forventning, amerikanere havde, da de i deres 
forsøg på at slå Sovjetunionen på rumfartsområdet opsendte deres Apollo- 
mission til Månen i 1969. 



Projektet var så farligt og risikabelt, at præsident Nixon i forvejen havde 
forberedt en tale til nationen, hvis Apollo-mandskabet skulle omkomme i 
rummet. Den amerikanske regering havde ligeledes beordret den amerikanske 
rumadministration NASA til at cutte forbindelsen til astronauterne, hvis 
katastrofen skulle indtræde. 





kredsløb om Månen, Michael Collins (i midten), fuldførte og overlevede som 
bekendt deres farefulde færd tilbage til Jorden. 

Foto: NASA 

Buzz Aldrin, nu 76, fortalte dog 
producenterne af filmen, hvordan 
hjertet pludselig røg op i halsen på ham, 
da han opdagede, at en af de meget 
vigtige elektriske kontakter var knækket 
af og blevet ødelagt. Formentlig fordi en 
af astronauterne var banket ind i den 
med sin uformelige rumdragt. 

Han fortalte: „Jeg var i gang med at 
kigge på noget af månestøvet på gulvet 
/ landingsmodulet Eagle, da jeg 
pludselig fik øje på noget; der ikke 
skulle være der; en lille afbrækket kontakt." 

„I nedtællingsproceduren før start fra Månen brugte jeg en af de adskillige 
kuglepenne uden metalspids , som vi havde om bord, for at kunne komme til at 
aktivere den ødelagte elektriske kontakt." 

Dokumentar-filmen beretter om den farefulde og kritiske landing på Månen 
overflade. På et tidspunkt var der stadig 30 m ned til overfladen men kun 60 
sekunders landings-brændstof i tankene. 




Buzz Aldrin fortæller i filmen:,. 

Uden at forsøge at forstyrre Neils 
koncentration , var mit kropssprog 
helt klart: Få den ned , så hurtigt 
du kan!" 

Det lykkedes også Neil Armstrong 
at få sat Eagle ned på 
måneoverfladen med kun 15 
sekunders brændstof tilbage i 
tankene. 

Vi så ufoer 

Buzz Aldrin fortæller ligeledes i 
dokumentar-filmen, at 

astronauterne så, hvad de troede 
var en ufo under Måne-flyvningen 
- men at NASA fortiede det i 30 år. 

Og han tilføjer: „ Der var noget derude, der var tæt nok på, til at vi kunne se 
det." 

Som Aldrin formulerer det: „Vi skulle ikke have noget af at spørge Houston: 
Hej, vi har et eller andet objekt heroppe, der flyver ved siden af os, kan I 
fortælle os, hvad det er?" 



Buzz Aldrin demonstrerer med sin 
kuglepen. 


„Sådan en forespørgsel ville blive 
hørt af en masse mennesker, og 
det kunne måske have fået nogle 
til at kræve, at vi skulle vende 
om. Så i stedet blev vi enige om 
forsigtigt at spørge Mission 

Control i Houston, om de vidste, 
hvor vores rakettrin S-IVB 

befandt sig." 

De var blevet koblet fra 
rakettrinnet S-IVB 2 dage 
tidligere, og Mission Control 

svarede efterfølgende, at dette 
rakettrin nu befandt sig ca. 6.000 
Foto: NASA sømil borte. 

„Mike Collins ville prøve, om han 
kunne få øje på det i teleskopet, og det kunne han. Men på et tidspunkt, så det 
ud som en række af ellipser, men når man stillede skarpt på det, så det 
klokkeformet ud. Det sagde os ikke så meget." 

„Når vi var 6.00 sømil væk fra rakettrinnet, så mente vi virkelig ikke, at det 
kunne være det, vi iagttog. Men efter at have set på det i nogen tid, besluttede 
vi os for at gå til ro og ikke snakke mere om det, før vi kom tilbage til 
debriefingen efter landingen", slutter Apollo-11 astronauten Buzz Aldrin sin 
beretning om ufo-hændelsen i dokumentarfilmen. 



Det frakoble sidste rakettrin S-IVB. 


Hvad siger NASA i dag? 

En læser spurgte efterfølgende NASA på deres hjemmeside, hvad man havde 
af kommentarer til ovenstående beretning, og at astronauterne fik besked på 
ikke at omtale, hvad de havde set. 

http://nai.arc.nasa.qov/astrobio/astrobio detail.cfm?ID=1568 

Hertil svarede David Morrison, der er Senior Scientist ved NASAs 

„Jeg har lige talt med Buzz Aldrin 
i telefonen, og han anfører, at 
udtalelserne er taget ud af 
sammenhæng og derfor ikke giver 
udtryk for > hvad der var 
meningen. 

Efter at Apolio 11 mandskabet 
bekræftede, at det objekt, de 
iagttog, ikke var det øvre S-IVB 
rakettrin, som var ca. 6.000 miles 
væk på det tidspunkt, blev de 
enige om, at de sandsynligvis 
havde fået øje på et af panelerne 
fra adskillelsen mellem det øvre 
rakettrin og selve rumkapslen. 
Banerne på disse paneler blev ikke fulgt fra Jorden og var sandsynligvis meget 
tættere på Apollo rumskibet. 

Astronauterne valgte ikke at omtale hændelsen over den åbne 
radiokommunikation, da de var bekymrede over, om deres kommentarer 
kunne fejlfortolkes (som de bliver nu). 

Tilsyneladende er hele denne del af diskussionen om panelerne klippet ud af 
det offentliggjorte interview for på denne måde at give indtryk af, at 
astronauterne har set en ufo", slutter David Morrison sin kommentar. 

Se videoklippet 

Et klip på 3:47 min. med Buzz Aldrins ufo-beretning fra TV-serien, Apolloll: 
The Untold Story, kan ses på denne adresse: 

htto: //video.qooqle.ca/videoplav?docid=6647204125621625190&g = ufo 

Hele dokumentarfilmen kan ses på denne adresse: 

http://video. aooqle.com/videoplav?docid =-6055631735307978494&.hl=en-GB 

Hvor er i øvrigt månelandingsfilmen? 

I NASA har man åbenbart nok at se til. 

I en meddelelse fra britiske BBC News hedder det, at man er i gang med at 
lede efter den originale månelandingsfilm. 

NASA har bedre optagelser af menneskehedens første trin på Månen, end man 
hidtil har set. Man regner med, at de er arkiveret i NASAs Goddard Space 
Flight Center i Maryland. 

Men da mange af de medarbejdere, der har været involveret i arkivarbejdet 
gennem mange år efterhånden er pensioneret eller endog døde, så har man 
ikke helt styr på, hvor originalerne er henne, oplyser BBC News 13. august 
med avisen Daily Telegraph som kilde. 






Det er også et teknisk problem, at mange af de gamle optagelser fra 
rumfartens tidligere år findes på medier og maskiner, som ikke længere 
anvendes. 

Den optagelse, man 
almindeligvis ser 
gengivet, er at 
sammenligne med en 
fotokopi af en 

fotokopi, siger Daily 
Telegraph. 

Der er faktisk tale om 
en optagelse fra et 
filmkamera, der optog 
billedet på en 

sort/hvid TV-skærm. 

Astronauterne sendte 
oprindeligt optagelser 
af bedre kvalitet 
tilbage Jorden, som 
blev set af folkene på 
sporingsstationerne. 

For at sikre 
transmissionen 
tilbage til Jorden blev 
optagelserne optaget med 10 billeder pr. sek. og måtte konverteres til 60 
billeder pr. sek. til brug for udsendelse. I den proces gik mange detaljer tabt. 
81-årige Stan Lebar var ansvarlig for optagelserne fra Apollo 11, og han 
oplyser, at de optagelser, han har set, var så utydelige, at han umiddelbart 
troede, der var gået noget galt. 

Stan Lebar er i øjeblikket sammen med John Sarkissian fra CSIRO Parkes 
Observatory i Australien i gang med at gennemgå NASAs arkiver i et forsøg på 
at lokalisere de originale optagelser. John Sarkissian siger dog til SPACE.com. 
at optagelserne ikke som sådan er væk, „men vi ved bare ikke helt præcist , 
hvor de er", tilføjer han. 

Optagelserne har sandsynligvis først været sendt til US National Archives, før 
de blev returneret til NASA, der arkiverede dem på Goddard Space Flight 
Center i Maryland. 

En NASA-talsmand tilføjede: „Vi prøver at lokalisere dem ved hjælp af 
registreringerne fra dengang - men det er over 35 år siden , så det er lidt af en 
udfordring." 



Der findes åbenbart bedre optagelser end denne gemt 
i arkiverne. 

Foto: NASA 





Fly forfulgt af 
lysende kugle 



Af Dieter Betz 

„Vi bliver forfulgt af et kraftigt lys på 
vores styrbords side - samme højde - 
samme hastighed! Vi kan ikke 
identificere noget > kun en iyskugie, 
en stor lyskugle!" Sådan lød det over 
radioen fra kaptajn Kahn i en Hawker 
Siddeley 748 fra Guyana Airways. Fænomenet blev 
set i 1981/82 af mere end hundrede mennesker, 
heriblandt piloter og kabinepersonale på en Boeing 
737. 

Dieter Betz var styrmand på en Maersk Air Boeing 
737, som dengang fløj på en leasingkontrakt for 
Guyana Airways. Han fortæller her om den 
hårrejsende oplevelse: 



Vi stod pa startbanen i Trinidad og ventede pa tilladelsen fra tårnet. Solen 
hvilede på horisonten for enden af det rødligt skinnende asfaltbånd. Få ting er 
smukkere end vestindiske solnedgange. Hele himlen stod i flammer. Solen 
sank hurtigt her tæt ved ækvatoren. Den forsvandt lodret bag fjerne bjerge, 
og lyset forsvandt i samme tempo som i det kongelige teater, før tæppet bliver 
trukket fra. 



Vi slap hestene løs, og 
flyet sprang nærmest 
frem, da vi løsnede 
bremserne med 

motorerne i fulde 
omdrejninger. Da vi 
stak næsen i vejret, 
forvandledes vores 
moderne Boeing jet til 
en tidsmaskine. For et 
kort øjeblik kunne vi 
skrue tiden tilbage. Vi 
fik Solen til at stå op 
igen. En ny 
solopgang! Vi fik lokket den orangefarvede skive endda et godt stykke op over 
horisonten, inden vi nåede vores flyvehøjde på 33.000 fod. Dér kunne vi i ro 
og mag se den atter gå ned - og for sidste gang i dag. 

Da vi flyver over Orinoco flodens delta, er det mørkt. Tid til at spise den 
fladtrykte og kolde halve kylling, pakket i plast på en paptallerken. Det er alt, 
hvad Guyana Airways kan byde på af kulinariske oplevelser til både passagerer 
og crew. Kylling, kylling og kylling. Nu forstår jeg, hvorfor min ven Stevie er 
blevet multimillionær som chickenfarmer i Guyana. 

Der er stille på frekvensen. Ikke megen trafik i denne del af verden. Derfor er 
vi ved at spilde kaffen, da vi forlader Trinidads frekvens og skifter til 
Georgetown. Skipperen tager uvilkårligt fødderne ned fra instrumentbrættet. Vi 
lytter begge meget anspændt. Der er en, som snakker meget højt og meget 
hurtigt på Georgetown Radio. Jeg genkender pilotens stemme - det er en af 
vores guyanesiske kollegaer. Jeg har fløjet fragt sammen med ham, og det er 
også fragt og post, han flyver i nat. 





Besætningen på denne Hawker Siddeley 748 fra Guyana Airways blev forfulgt af 
en stor lyskugle. 


Foto: Dieter Betz 

En lysende kugle 

Hans tomotorede Hawker flyver kun halvt så hurtigt som vores Boeing 737, 
men han ligger næsten 100 mil foran os, og nu kommer hans stemme igen og 
gentager: 




*?S 


„1/7 bliver forfulgt af et 
kraftigt lys på vores 
styrbords side 
samme højde - samme 
hastighed! Vi kan ikke 
identificere noget - kun 
en lyskugle - en stor 
lyskugle!" Kaptajn 
Kahn i Guyana Airways 1 
Hawker Siddeley 748 
spænder sig løs og 
kravler over 

postsækkene ind i den 
mørke kabine. Her kan 
han studere 

fænomenet bedre uden 
nogen form for 
forstyrrende lys fra 
cockpittet. Men der er 
intet, som kunne tyde 
på, at det er en 
flyvemaskine af nogen 
art. En helikopter vil 
give reflekser fra 
rotorbladene eller 
genskin fra dens 
metalkrop, også på et 
almindeligt fly vil der 
være et eller andet, 
som vil kaste lyset 
tilbage fra en blank 
overflade, et vindue 
eller andet skinnende. 

Kahn råber til sin 
styrmand: „Sam, drej 
til højre - men 
langsomt; ganske 
langsomt!" Fragtflyet 
krænger svagt til højre og nærmer sig lyset, mens flyet og lyset stadig følges 
ad med en hastighed af 400 km i timen. Lyskuglen bliver endnu kraftigere, 
kommer tættere på. Kahn bliver blændet af det i det mørke fragtrum. Han 
skulle lige til at råbe^stop, Sam!", da lyset begynder at sakke langsomt 
agterud og holder sig bag flyet. Men det holder sig så tæt på, at hele flyet er 
badet i lys, som fra et kæmpe spotlight. Kahn kravler tilbage i sædet og 
spænder sig fast. „Tak, Sam, jeg har den" og drejer skarpt til venstre. Et 
øjeblik er cockpittet badet i lys, så forsvinder det bag flyet igen. 

Men kaptajn Kahn er ikke en mand, som man gør grin med. Han anmoder 
Georgetown Radio om at måtte skifte højde. Kontrolleren siger, at han må 
gøre lige, hvad der passer ham - der er ikke anden trafik i luften end os. Men 
vi ligger langt bag ved ham. 



Det uidentificerede lysfænomen blev set over 
Guyana, der ligger i den nordlige del af Sydamerika 
ud til Atlanterhavet. I området breder regnskoven 
sig så langt øjet rækker. 

Foto: Dieter Betz 






Og skipperen i fragtflyet forsøger alt, hvad der er forsvarligt med sit tunge fly 
for at ryste lyskuglen af sig: Han stiger og sagtner farten, han synker og 
drejer, og vi følger hans transmissioner over radioen med hjertebanken. 

„Jeg laver et 360 graders drej , men tingesten holder sig bag flyet , uanset , 
hvad vi gør ." 

Så begynder han nedstigningen, og da han får Timehris lufthavn i sigte, er 
lyset bag ham pludselig forsvundet. Vi hører ham bekræfte landingstilladelsen 
fra tårnet. Så er der stille igen. Vi har dæmpet cockpitlyset til det mindste. Det 
er en stjerneklar nat uden måneskin. Vi begynder at gå ned og stirrer ud i 
mørket. Landet under os er kulsort, ikke som i Europa, hvor jorden ligner et 
tæppe af lys om natten. Her er bare mørkt, ikke et eneste lys, end ikke et bål 
som kunne tyde på, at der var mennesker dernede. Vi flyver over et 
sumpområde, og vi kan se stjernerne spejle sig og trække lysende baner i 
vandet mellem træerne. Her bor ingen mennesker. Det er et ufremkommeligt 
malariahelvede. 



Kort over observationsstedet gengivet efter Kongelig Dansk Aeroklubs tidsskrift 
»FLYV«, januar 2006. 


En hilsen på to sekunder 

Vi nærmer os stedet, hvor fragtflyverens besætning sidst så lysfænomenet. 
Vores flyvehøjde er 500 meter, og hastigheden er nu stærkt reduceret, lige før 
vi skal sætte flaps. Alt ligger mørkt hen, kun langt ude i horisonten et svagt 
lysskær fra Georgetown. Herfra og til byen er alt sump, vand og træer. 

Pow! Vi farer sammen. Et lys bliver tændt foran os i lavere højde, og cockpittet 
er oplyst som i dagslys som at flyve mod Solen, men her i mørket blænder det 
som tusinde sole. Lyskilden bevæger sig ikke. Den står stille og forsvinder 
under os, da vi flyver hen over den. 

„Det er løgn!" siger skipper og kalder Georgetown. Vi får lov til at lave et drej 
tilbage mod den lysende kugle. Vi kalder på stewardessen. Hun slukker lyset i 
passagerkabinen og beder folk om at kigge ud af vinduerne. Vi skal søreme 
have mange vidner til dette her! Og der er godt hundrede passagerer ombord. 




Under drejet kan vi se lyset igen. Og „vi" betyder nu os alle sammen, 
passagererne og stewardesserne med. 

Vi går længere ned med kurs direkte mod lyskuglen, som brænder i vores 
øjne. Skipperen har hånden på lyskontakten. Det er en samlekontakt, som 
tænder alle landingslys på én gang. „OK! Så er det nu!" siger han og tænder 
samtlige lys med et smæld. Han tæller højt og langsomt „et-to", to sekunder. 
Så slukker han, igen alle på én gang. 

Og så sker det! Lyskuglen foran os slukker lyset i to sekunder og tænder igen. 
Så glider det ind under flyet og forsvinder bagud. Stewardessen, som står bag 
os i cockpittet, giver et hvin fra sig. Mine nakkehår er rejst. 

Skipperen rømmer sig og siger: „Lad os komme hjem! Vi kan ikke bruge mere 
af hr. Møllers brændstof til det pjat. "Vi noterer positionen og giver den til 
tårnet. 

Ved solopgang starter den største eftersøgning, Guyanas regering kan stille på 
benene. Især militæret er ude med alt, hvad der kan flyve. Helikoptere, 
Skyvans, Twin-Otters og mange småfly er ude at søge. Området bliver 
finkæmmet, men resultatet er nedslående. Man finder intet, absolut intet. 
Skipper og jeg er glad for, at vi ikke var alene om oplevelsen. Det vægter 
tungt at have over et hundrede vidner, og tilfældet satte en diskussion i gang. 
Folk kom frem med deres iagttagelser - og det var ikke småting. Mange piloter 
havde holdt på deres hemmelighed. Og med god grund: de vil ikke være til 
grin eller måske udsættes for en drugtest. De kom nu frem med de mest 
utrolige historier, alt for mange til der er plads til her. 

Da jeg spurgte skipperen, om han troede, at der var intelligent liv derude i 
universet, svarede han: 

„Gud er der så. Det må være derfor , de ikke har kontaktet os." 


Dieter Betz 

Det er nu 50 år siden, at 
flyveren, fotografen, 

forfatteren, 

foredragsholderen og 

eventyreren Dieter Betz 
begyndte at flyve. Den 
første flyvetur foretog han 


som 15-årig i et svævefly. 

Siden da har han fløjet 
rundt regnet 16.000 timer i 
over 100 forskellige typer 
fly - lige fra veteranfly til 
moderne Boeing-jet. Han 
har overlevet tre flystyrt og 
er naturligvis medlem af 
Eventyrernes Klub. 

Efter at Dieter Betz har Foto: D ' eter Betz 

prøvet stort set alt inden for civil luftfart, er han nu vendt tilbage til den efter 
hans mening reneste form for flyvning: Svæveflyvning. Han er instruktør i 
Viborg svæveflyveklub (www.vbsk.dk) og tilbringer vinteren på New Zealand, 
hvor han flyver som instruktør og konkurrencepilot. 





Dieter Betz har udgivet 10 bøger for børn, deriblandt den prisbelønnede 
bestseller »Bjørnefamilien« (Gyldendal 1991), som blev trykt i 50.000 
eksemplarer. Den er oversat til ni sprog og udkom bl.a. i USA. Det er en 
billedbog (fotografier) om Alaskas brune bjørne. Efter rejser i 98 lande har 
Dieter Betz et stort foredragsrepertoire, der kan ses på hans 
hjemmeside: www.betz.dk/ 



Dieter Betz fortæller i DR studiet om crazy-piloten Dieter i seks afsnit for 
børn. 


Foto: Dieter Betz 






Artiklen om Dieter Betz' ufo¬ 
oplevelse som styrmand på et 
Maersk Air Boeing 737 over 
Guyana i Sydamerika har 
været trykt i Kongelig Dansk 
Aeroklubs tidsskrift FLYV, 
januar 2006, og er gengivet 
med forfatterens tilladelse. Ufo- 
mails redaktion takker 
endvidere Dieter Betz for 
fremskaffelse af illustrationer. 
Ole Henningsen 








For 50 år siden 

Verdens første UFO- 
dokumentar 

Af Robert Barrow 

En ny slags film tager form 

Science-fiction filmen »This Island Earth«, med premiere i 1955, er blot en af 
de 50'er science-fiction- og horrorfilm, som var delvis inspireret af frygten for 
en atomkrig. Denne slags film spændte vidt - fra det lødige til det fjollede. 
»This Island Earth« hører til i den bedre ende, selv om rumskibets mutanter 
virker mere irriterende end skrækindjagende - noget man let kunne have 
ordnet med en fluesmækker. 

Ifølge reklamematerialet fra Universal International Pictures tog det 2Vi år at 
producere denne dyre film. Det er tankevækkende, at produktionen må være 
påbegyndt i 1952 - netop det år hvor der var særligt mange ufo-observationer 
i USA. 

På et tidspunkt i slutningen af 1953 eller i begyndelsen af 1954, da arbejdede 
med »This Island Earth« var inde i sin afsluttende fase, og mens andre knapt 
så indflydelsesrige studier som fx Universal International stadig tumlede med 
monsterfilm i tåbelige opfølgninger, tog planer for en ny slags film form. Det 
skulle være en film om flyvende tallerkener, men ikke en som »Earth vs. Flying 
Saucers« (1956) - en tam filmatisering af major Donald Keyhoes bestsellerbog 
»Flying Saucers from Outer Space«, eller filmen »Invasion of the Saucer Men« 
(1957). 

Ideen til filmen blev udtænkt af producer Clarence Greene, som var meget 
optaget af ufo-fænomenet pga. sin egen observation. Han ville ikke producere 
en fiktionsfilm om ufoer, men en dokumentarfilm baseret på de amerikanske 
myndigheders undersøgelser af en række af tidens bedste ufo-tilfælde. Da 
Greene begyndte at stable et produktionshold på benene, fandt 
manusforfatter, instruktør m.fl., samlede han også en udvalgt gruppe 
personer, som havde kendskab til regeringens ufo-undersøgelser. Greene ville 
fortælle historien så nøjagtigt som muligt. 


Ekspertgruppen bag filmen 

Blandt de udvalgte eksperter var Al Chop, hvis 
job i Pentagons presseafdeling i de tidlige 
1950'ere omvendte ham fra at være ufo¬ 
skeptiker til fortaler som følge af de mange 
troværdige rapporter, han så. 

Dokumentarfilmen skulle hovedsageligt 
fokusere på Chops officielle engagement i ufo- 
projektet. Den „skuespiller", der blev valgt til 
at spille Chop i filmen og foreslået af Chop 
selv, var Tom Towers, skribent ved den gamle avis »Los Angeles Examiner«. 










Towers, som af og til skrev om ufoer i sine spalter om flyvning, kendte Chop 
gennem fælles forretningsforbindelser. Greene kendte også Towers og mente, 
at han var et fremragende valg. 

Greenes film blev senere kendt for sin mangel på kendte skuespillere, selv om 
nogle få stadig siger hardcore filmfans noget i dag (Les Tremayne, Harry 
Morgan og Olan Soule). De mest prominente personer var nok dem, der 
arbejdede bag kameraerne. Ud over Chop var det ikke mindre end 
forhenværende kaptajn i flyvevåbenet Edward J. Ruppelt (den bedst kendte 
chef for Project Blue Book), major i flyvevåbenet Dewey J. Fournet (tidligere 
leder af et ufo-projekt) og radarekspert Wendell Swanson, der gjorde sig 
bemærket ved konstruktionen af en kompliceret, amerikansk radarinstallation i 
Okinawa. Swanson havde en rolle i filmen, og mens han hævdede at have et 
„åbent sind", når det drejede sig om ufoer, fik man som tilskuer det indtryk, at 
Swanson vidste meget mere om ufoer på radar, end han offentligt ville 
erkende. Disse mænd skulle rådgive Greene og holdet om hver eneste side i 


manuskriptet og dermed sikre troværdigheden. [1] 



Fra venstre mod højre: Producer Clarence Greene, radarekspert Wendell Swanson 
og USAF kaptajn Edward J. Ruppelt. 


Tidens bedste ufo-observationer 

De ufo-tilfælde, der blev udvalgt til at indgå i filmen, var samtidens bedste. 
Filmens anslag blev Kenneth Arnolds observation fra 1947 efterfulgt af piloten 
ved Kentucky Air National Guard kaptajn Thomas Mantells tragiske død i 1948, 
da hen forfulgte en formodet ufo [2]. 

Et andet tilfælde fra 1948, som blev brugt i filmen, var løjtnant George 
Gormans luftkamp med en formodet ufo over Fargo, North Dakota [3]. 





En hændelse fra januar 1951, hvor en DC-3'er, som lettede fra lufthavnen i 
Sioux City i Iowa måtte krænge brat for at undgå et sammenstød med et 
mystisk lys, blev også brugt i filmen - måske fordi en oberst i det militære 
efterretningsvæsen observerede fænomenet sammen med de øvrige 
passagerer, før tingesten steg brat og forsvandt. 

En juvel i produktionen skulle være et interview i en lufthavn med chefpilot i 
American Airlines Willis T. Sperry, hvis personlige beretning om det dramatiske 
møde med en ufo under en flyvning i 1950 helt sikkert kunne tryllebinde 
publikum. 

Som det allerbedste i filmen 
havde Greene med hjælp 
fra sine rådgivere 
fremskaffet den berømte 
Montana ufo-film, hvor to 
objekter blev filmet af 
forretningsmanden Nicholas 
Mariana, samt Utah-filmen, 
hvor flere objekter blev 
filmet af flådens 
cheffotograf Delbert 

Newhouse. Selv om Greene 
havde besluttet, at 
dokumentarfilmen skulle 
være i sort/hvid, blev de to 
ufo-film vist med deres fortæller om sin observation fra 1950. 
originale farver med et stærkt dramatisk og følelsesbetonet skift mellem farver 
og sort/hvid ligesom i filmen »Troldmanden fra Oz«. I begge ufo-film, som var 
blevet undersøgt af militæret, manglede nogle af de bedste enkeltbilleder, da 
ejerne fik dem tilbage. Af den grund mangler de bedste scener også i Greenes 
dokumentarfilm. Disse oplysninger blev dog ikke givet i filmen. 

Meget passende skulle klimakset i denne Clarence Greene-Russell Rouse (hans 
partner) produktion være en dramatisering af juli 1952 ufo-observationerne 
over Washington, D.C. 

Den store dag 

I maj 1956 blev Greene-Rouses ufo-dokumentarfilm sendt ud af United Artists 
på både det amerikanske biografmarked og i mange biografer Jorden rundt. På 
filmplakaterne stod i flammende rødt og gult filmens titel »Unidentified Flying 
Objects« eller bare »U.F.O.«. 

Anmelderne var stort set positive, men publikum - som altid er de bedste 
kritikere, retfærdigt eller ej, da de skal betale for at se filmen - mente, at 
»U.F.O.« var knapt så imponerende, og filmen mistede i begyndelsen store 
summer ved billetlugerne. Ufolog Max B. Miller opsummerede fint situationen 
efter at have deltaget i filmens premiere på Fox Wilshire Theater i Los Angeles: 
„Da jeg så denne film anden gang , og det var ikke min mening at gense den , 
var det blot for at iagttage publikums reaktion. For mens jeg var ret begejstret 
efter at have set »U.F.O.« første gang, var anden gang en skuffelse...Filmen er 
gennemgående ikke særlig interessant , tempoet er for langsomt , og skuespillet 
er for stift." [4] 



Pilot i American Airlines, Willis T. Sperry, 


Ufologen Ted Bloecher så lidt anderledes på filmen. Hans dom lød på: „En 
noget spinkel historie". Men tilføjede '.„Producenterne har klogelig afholdt sig 
fra at gengive ufoernes udseende i de beskrevne sager... på denne måde 
fremstår de to hidtil hemmeligholdte Maria na- og Newhouse-film, som viser 
virkelige ufoer, overbevisende og iøjnefaldende." [5] 

Bloecher var mere positiv end anmelderne, når det drejede sig om den 
underspillede dramatik og det faktum, at amatører var brugt som skuespillere. 
De fleste var i øvrigt ansatte ved Los Angeles politistyrke. Han noterer sig også 
den flittige brug af avissider med ordet „Saucers", hvis formål var at udfylde 
„tomrummet" mellem klippene. 

Seriøsitet kontra dramatik 

Mange medlemmer af filmholdet mente, at »U.F.O.« skulle peppes op med lidt 
mere dramatik. Tom Towers (som spillede Al Chop i filmen) mente, at „lidt 
mere Hollywood ville have hjulpet". Men det var helt tydeligt, at Greene lige fra 
begyndelsen ville fokusere mere på det dokumentariske end på det 
højdramatiske, som kendetegnede hans tidligere film »New York Confidential«, 
»The Thief« og »The Well«. Endelig var Greene en nybegynder på 
dokumentarfilm-området, ligesom en stor del af publikum sikkert ikke har 
vidst, hvad en dokumentarfilm indebar, da de købte billetter til filmen. 

Under produktionen af »U.F.O.« måtte dramatikken vige til fordel for kravet 
om korrekte detaljer. Dette kan jeg bevidne, fordi jeg i 1970'erne lånte en kopi 
af filmmanuskriptet af Tom Towers og opdagede, at det var fyldt med 
håndskrevne notater og mindre rettelser, som tilsyneladende var tilføjet 
umiddelbart før filmoptagelserne for at sikre de korrekte detaljer. 

Jeg bemærkede også en interessant detalje, som jeg ikke havde lagt mærke 
til, da jeg i sin tid så filmen: På et tidspunkt i filmen vises forsiden af Life fra 
den 7. april 1952, som med store typer fortæller, at ufoer måske rummer ikke- 
jordiske besøgende - og forsidefotoet i filmen viser præsident Truman. 
Forsiden er imidlertid et falsum, for den virkelige forside på Life viste Marilyn 
Monroe. Måske blev Trumans billede brugt for at signalere seriøsitet, eller fordi 
United Artists ikke ville bruge Marilyn Monroe som blikfang, fordi hun 
arbejdede for et konkurrerende filmselskab. 

Filmen lever endnu 

Mit første møde med »U.F.O.« fandt sted i begyndelsen af 1960'erne, da filmen 
blev vist på en lokal tv-station og genudsendt utallige gange sent om aftenen 
på andre kanaler. Jeg havde som barn set adskillige science-fiction film, men 
aldrig hørt om Greenes film. Jeg antager, at den hurtigt blev taget af plakaten 
og endte sit liv i de sene aftentimer på landets lokale tv-stationer. Da 
videofilmene holdt deres indtog i private hjem, blev »U.F.O.« genoplivet for en 
kort stund, da et ukendt firma udgav den på video, hvorefter den gik i 
glemmebogen. I 2000 blev endnu en videoversion udgivet, denne gang af MGM 
Home Video, og fjernet fra markedet efter et par år. Filmen dukker stadig op 
på kabel-tv og vil sikkert gøre det i flere år endnu. [6] 

»U.F.O.« har stille og roligt underholdt i årtier. Ikke alle ufo-beretningerne i 
filmen er fortsat uopklarede, men der er nok at tage af, fx Montana- og Utah- 
filmene og Washington National Airport observationerne. Greene var helt 
sikkert ikke nybegynder som filmproducent, da han lavede »U.F.O.« Med 
stædighed producerede han filmen med fortællingen i fokus fremfor 
specialeffekter, så publikum selv kan danne billederne i hovedet. 



Det er også bemærkelsesværdigt, at han på kun 92 minutter giver publikum et 
godt indblik i, hvordan den officielle ufo-forskning foregik dengang - det mest 
åbne, ærlige og nuancerede indblik i regeringens ufo-politik nogensinde. 

Der er gået 30 år, siden jeg første gang skrev om »U.F.O«. De fleste af de 
prægtige mennesker involveret i filmens produktion må nu være sidst i 80'erne 
eller 90'erne eller døde, heriblandt kaptajn Sperry, Towers og Greene. 

Greenes eneste reaktion på mine skriftlige spørgsmål i 1970'erne var på 
mindre end en side med pinligt korte svar. Der gik mange år, før jeg forstod, 
hvor bitter han må have været over, at så få gad se hans film. 

Mit håb her, som 2006 skrider frem, er, at denne 50 år gamle dokumentarfilm 
opnår større respekt både som et grundlæggende stykke ufo-forskningshistorie 
og som en enestående del af den amerikanske historie. 

Kilde: 

International UFO Reporter, Volume 30, Number 2, January 2006/ -for & kmh 

Noter: 

1. Jeg tog fejl, da jeg skrev en version af denne artikel for 30 år siden, hvori jeg 
hævdede, at kaptajn Ruppelt spillede sin egen rolle i filmen, hvad han helt klart 
ikke gjorde. Min adgang til Ruppelt-billederne var på daværende tidspunkt 
begrænset, men takket være Wendy Connors og hendes bog fra 2000 (med 
Michael Hall) »Captain Edward J. Ruppelt: Summer of the Saucers 1952« ved 
jeg nu, at Ruppelts arbejde foregik i kulissen. 

2. Kevin D. Randle m.fl. har udført en længerevarende undersøgelse, som slår 
fast, at Mantell døde, da han forfulgte en hemmelig militærballon kendt som 
Skyhook. 

3. Igen må en ballon være synderen og ikke en ufo. Se Jerome Clarks bog 
»Strange Skies: Pilot Encounters with UFOs« (New York: Citadel, 2003), side. 
66 - 68 . 

4. Citat fra »World's First Documentary«, Flying Saucers, juni 1957. 

5. Ibid. 

6. Tak til Barry Greenwood, som for lang tid siden skaffede mig yderligere 
information om filmen, også til Gary Mangiacopra, som fortsætter sine studier 
af »U.F.O.« 



Læsertilbud 

Ved SUFOI's 20 års jubilæum i 1977 viste 
vi »Unidentified Flying Objects «for et stort 
publikum på Københavns Rådhus. Nu får flere 
chancen for at se ufo-klassikeren fra 1956, idet 
vi har importeret nogle eksemplarer af filmen 
på dvd. 

Dvd'en indeholder: 

• »Unidentified Flying Objects« - den klassiske 
ufo-dokumentar fra 1956 i s/h. Varighed: 92 
minutter. 

• To ægte farveoptagelser, som engang var 
hemmeligtstemplede: Nick Mariana, Great 
Falis - Montana og Delbert C. Newhouse, 
Tremonton - Utah. 

• Trailer til filmen »Unidentified Flying Objects« 

• Dokumentarfilmen »The Flying Saucer 

Mystery« fra 1952. Varighed: 12 minutter 

Dvd'en er på engelsk uden danske 

undertekster, men er nu udsolgt. 



A Most Remarkable 
UFO Documentary Film 



Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle himmelfænomener og 
spændende tilbud på ufo-materialer. 











